বাক্সা জিলাৰ তামুলপুৰত আজি আবেলি উপস্থিত হয় অসমৰ মুখ্যমন্ত্ৰী ড° হিমন্ত বিশ্ব শৰ্মা । হেলিকপ্টাৰেৰে আহি তামুলপুৰত উপস্থিত মুখ্যমন্ত্ৰীগৰাকী।
তামুলপুৰত উপস্থিত হৈয়ে মুখ্যমন্ত্ৰী গৰাকী পোনে পোনে গৈ উপস্থিত হয় তামুলপুৰৰ প্ৰয়াত বিধায়ক লেহো ৰাম বড়োৰ গৃহত।
মুখ্যমন্ত্ৰীগৰাকীয়ে প্ৰয়াত বিধায়ক লেহো ৰাম বড়োৰ দুই পুত্ৰ আৰু পৰিয়ালৰ সদস্য সকলৰ খা-খবৰ লয়।
প্ৰয়াত বিধায়ক গৰাকীৰ দুই পুত্ৰ ক্ৰমে পিয়ুজকান্তি বড়ো আৰু হিৰকজ্যোতি বড়োৰ সৈতে মুখ্যমন্ত্ৰীয়ে অন্তৰংগ ভাবে কথা পাতে।
উল্লেখযোগ্য যে যোৱা ২৭ মে'ত কোভিডত আক্ৰান্ত হোৱাত লেহো ৰাম বড়োক গুৱাহাটী চিকিৎসা মহাবিদ্যালয় হাস্পাতালত ভৰ্তি কৰোৱা হৈছিল আৰু যোৱা ২৯ মেত ষ্ট্ৰোক হৈ মৃত্যু হৈছিল বিধায়ক লেহো ৰাম বড়োৰ।
তামুলপুৰত উপস্থিত হৈ পৰিয়ালবৰ্গলৈ গভীৰ সমবেদনা জ্ঞাপন কৰে মুখ্যমন্ত্ৰী গৰাকীয়ে।
আজি তামুলপুৰ ভ্ৰমণত মুখ্যমন্ত্ৰী গৰাকীক সংগ দিয়ে বিটিচিৰ মুখ্য কাৰ্যবাহী প্ৰমোদ বড়োৱে ।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
